recursal/SuperWikiNEXT-32B huggingface dataset:
**Гаметангиум** ― орган или клетка во која се произведуваат гамети кои се наоѓаат кај многу повеќеклеточни протисти, алги, габи и гаметофити на растенијата. За разлика од гаметогенезата кај животните, гаметангиумот е плоидна структура и образувањето на гамети не вклучува мејоза.

Видови гаметангиуми
-------------------

Изолација на гаметангиуми (антеридиуми и архегониуми) и соодветни парафизи од видот *Mnium punctatum* гледани под микроскоп.
Во зависност од видот на гаметата произведена во еден гаметангиум, може да се разликуваат неколку видови.

### Женски

Женските гаметангии најчесто се нарекуваат архегонија. Тие произведуваат јајце-клетки и се места за оплодување. Архегонијата е честа кај алгите и примитивните растенија, како и кај голосемениците. Кај скриеносемениците, тие се заменети со ембрионска кеса во внатрешноста на овулата.

### Машки

Машките гаметангиуми најчесто се нарекувани антеридиуми. Тие произведуваат сперматозоиди кои ги ослободуваат за оплодување. Антеридиумите кои произведуваат неподвижна сперма (сперматија) се нарекувани сперматангиуми. Некои антеридиуми не ја ослободуваат својата сперма. На пример, оомицетот антеридиум е синцициум со многу јадра на спермата и оплодувањето се случува преку цевки за оплодување кои растат од антеридиумот и остваруваат допир со јајце-клетките. Антеридиумите се вообичаени кај гаметофитите кај „пониските" растенија како што се бриофитите, папратите, цикасовите и гинкото. Во „повисоките" растенија како што се четинари и скриеносеменици, тие се заменети со поленови зрна.

### Изогамни

Во изогамијата, гаметите изгледаат слично и не можат да се класифицираат на „машки" или „женски". На пример, кај зигомикотите, два гаметангиуми (единечни мултинуклеарни клетки на крајот од хифите) образуваат добар допир едни со други и се спојуваат во зигоспорангиум. Внатре во зигоспорангиумот, јадрата од секоја од првичните два гаметангиуми се парат.

Поврзано
--------

* Зооспорангиум, гаметангиум кој произведува подвижни изогамни гамети, наречени зооспори
**Вук Анѓелиќ и банот Задранин** (српски: *Вук Анђелиһ и бан Задранин*) - српска епска (јуначка) песна. Оваа верзија на песната прв ја запишал Вук Караџиќ, кој ја слушнал од татко му Стефан.

Содржина
--------

Банот од Задар го држел Милутин в затвор веќе девет години. Кога Милутин го замолил банот да го ослободи, тој му побарал голем откуп, вклучувајќи ги и три коња. Тогаш, Милутин му испратил писмо на својот брат Вук Анѓелиќ, молејќи го да го обезбеди откупот. Вук ги набавил бараните нешта, но никако не можел да ги обезбеди коњите кои ги барал банот. Затоа, тој се преправил како просјак и отишол во дворот на банот каде ги грабнал неговите два сина од колевката и избегал. Кога слугинката му ја раскажала случката, банот веднаш се сетил за кого се работи и му напишал писмо на Вук Анѓелиќ, молејќи го да му ги врати децата. Вук се согласил, но банот морал да го ослободи Милутин и да му исплати големо богатство.

Осврт кон песната
-----------------

Вук Анѓелиќ е опишан како човек со „темни мустаќи, а крваво око; каде ќе погледа, со окото сече - како молња од темен облак". Тој се провлекува нечујно „од трн до трн" и „од грмушка до грмушка". Со крпената торба и со дреновиот стап на рамото, тој ја отсликува народната сила која во секоја прилика умее да си го пробие патот.

Наводи
------

1. ↑  В.Ђ. „Поговор - О певачима", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 490.
2. ↑  „Вук Анђелиһ и бан Задранин", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 420-424.
3. ↑  Војислав Ђурић, „О народним епским песмама", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 17.
Разните нивоа на системот на научна класификација.Разните нивоа на системот на научна класификација.

---

ЗголемиЗголеми
Хиерархијата на осумте главни таксономски рангови во биолошката класификација. Поситните меѓурангови не се прикажани.
Во биолошката таксономија, **домен**, **натцарство** или **империја** е највисокиот слој (таксономска категорија) на организми, по позиција повисок од царството. Според тридоменскиот систем на Карл Воуз, воведен во 1990 г. Дрвото на животот се состои од следниве три домена: Археи, Бактерии и Евкариоти. Распоредот на таксоните е одраз на фундаменталните еволутивни разлики помеѓу геномите.

Постојат и поинакви класификации на живиот свет:

* Дводоменски систем или **наддоменски систем**, каде врвни слоеви се домените Прокариоти (или Монери) и Евкариоти.
* Шестте царства, каде врвни слоеви се Евбактерии, Архебактерии, Протисти, Габи, Растенија и Животни.

Бидејќи овие групирања пред сѐ зависат од анализата на податоците за генетските низи и кладистиката, се очекуваат и други предлози.

Поврзано
--------

* Филогенетика
* Систематика

  



| * п
* р
* у
 Таксономски рангови  |
| --- |
|  |  |  |  | Магноред |  |  |  |  |
| **Домен**/Натцарство | Натколено/Надоддел | Наткласа |  | Надред | Натсемејство |  |  | Надвид |
| **Царство** | **Колено**/**Оддел** | **Класа** | Легија | **Ред** | **Семејство** | Племе | **Род** | **Вид** |
| Потцарство | Потколено | Поткласа | Кохорт | Подред | Потсемејство | Потплеме | Подрод | Подвид |
| Инфрацарство/Огранок | Инфраколено | Инфракласа |  | Инфраред |  | Сојуз |  | Инфравид |
|  | Микроколено | Парвокласа |  | Парворед |  |  |  |  |
**Галороманските јазици** се гранка на романското јазично семејство во која влегува францускиот и другите оилски наречја, окситанскиот, каталонскиот, франкопривансалскиот, галоиталските говори и други јазици (социолекти).

Други можни класификации
------------------------

Некои стручњаци го ставаат каталонскиот заедно со окситанскиот во подгрупата на окситанскоромански јазици.

Историска распределба
---------------------

Во минатото, разните галоромански јазици се говореле ширум Франција (со исклучок некои периферни подрачја), во регионите Валонија во Белгија и Романдија во Швајцарија, на Каналските Острови, во делови од шпанските Пиринеи и во северна Италија.

Денес, во ова поголемо географско подрачје предоминира само еден галоромански јазик (францускиот) (вклучувајќи ги и поранешните неромански јазични подрачја во Франција), кој воедно се има проширено и во разни прекуморски земји. Друг јазик од оваа група (франкопровансалскиот) сè уште е застапен во автономниот регион Аостинска Долина (Италија). На Каналските Острови денес се говори претежно англискиот, кој е јазик од германското семејство.

Надворешни врски
----------------

* Галоромански јазици - Ethnologue (англиски)

Наводи
------

1. ↑  G.B. Pellegrini, "Il cisalpino ed il retoromanzo, 1993". See also "The Dialects of Italy, edited by Maiden & Parry, 1997
2. ↑  Pierre Bec, *La langue occitane*, éditions PUF, Paris, 1963. стр. 49–50.
3. ↑  Charles Camproux, *Les langues romanes*, PUF 1974. стр. 77–78.
4. ↑  Места кајшто галороманските јазици не се говореле се Корзика, западна Бретања, Северна Баскија, Француска Фландрија, Алзас и делови од Лорена.
5. ↑  Bec, стр. 9–11.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4120188-7

 |

 |
**Викивидови** (анг. *Wikispecies*) — семрежен проект на основа на вики со поддршка од Фондацијата Викимедија. Има за цел да создаде опширен слободен каталог на сите видови и е наменет пред сè за научници наместо за пошироката јавност. Џими Велс, почесен претседател на Фондацијата Викимедија, изјавил дека уредниците не мора да ги поднесуваат нивните дипломи, но дека придонесите треба прво да поминат стручен преглед. Викивидовите се лиценцирани со ГНУ-овата лиценца за слободна документација и CC-BY-SA 3.0.

Проектот е започнат во август 2004 г. со покана за учество до биолози ширум светот, и досега има прераснато во поголем систем врз основа на Линеевата таксономија со врски до статии за поединечни видови Википедија, воспоставени во април 2005 г.

На 10 октомври 2006 г. проектот надминал 75.000 статии, а на 20 мај 2007 г. надминал 100.000 статии со вкупно 5.495 регистрирани корисници. на 8 септември 2008 г. Викивидовите броеле 150.000 статии и вкупно 9.224 регистрирани корисници.

На 23 октомври 2011 г. достигната е бројката од 300.000 статии.

Правила
-------

Викивидовите имаат оневозможено локални подигања и наложува употреба на слики исклучиво од Заедничката Ризница. Не се дозволува употреба на содржини кои не се слободно лиценцирани.

Поврзано
--------

* Каталог на живиот свет
* Енциклопедија на живиот свет
* Проект Дрво на животот
* Обединет таксономски информативен систем

Наводи
------

1. ↑  „Повик за сите таксономи" (PDF). *Science*. **307** (5712): 1021. 2005. doi:10.1126/science.307.5712.1021a. (англиски)
2. 1 2  „Викивидови". *American Scientist Online*. 25 април 2005. (англиски)
3. ↑  Марк Пеплоу (2005). „Списокот на видови достигна половина милион". *Nature*. doi:10.1038/news050314-6. (англиски)

Надворешни врски
----------------

* Викивидови на македонски
* Викивидови на англиски
* Повелба на Викивидовите, напишана од Џими Велс (англиски)

|  |  |  |  |  |
| --- | --- | --- | --- | --- |
| 

| * п
* р
* у
Проекти на Фондацијата Викимедија |
| --- |
|  |
| 
* Википедија
* Викиречник
* Викицитат
* Викиизвор
* Викикниги
* Ризница
* Викивидови
* Викивести
* Викиуниверзитет
* Википодатоци

 | Фондација Викимедија |

 |
„**Волкот и седумте јариња**" е цртан филм од Советскиот Сојуз, создаден во 1957 година од режисерот за анимации, Петр Николаевич Носов, заснована на руска народна приказна, во студиото „Сојузмултфилм"  .

Гласовите ги позајмиле: Јулија Јулскаја - Коза, Георгиј Витцин - Клукајдрвец, Леонид Пирогов - Мечка, Лев Дуров - Волк.

Заплет
------

Цртаниот филм е заснован на познатата руска народна приказна „Волкот и седумте јариња".

Еднаш козата морала итно да ја напушти куќата. Загрижена за своите јариња, таа ги советува јарињата да не ја отвораат вратата на никој друг, освен нејзе. За да ја препознаат, козата ги научила на едноставна песна, со која јарињата веднаш можеле да ја препознаат нивната мајка.

Но, злобниот волк го прислушкувал нивниот разговор и решил да ги фати јарињата, користејќи се со итрина. Тој побарал од мечката, шумски ковач, да му го направи гласот тенок за да ги измами малите јариња.

Јарињата „паднале во замката" и го пуштиле волкот во куќата. Волкот ги фатил и ги ставил во вреќа, освен едно јаре кое се сокрило во шпоретот. Но, козата сепак успеала да ги врати своите јариња со помош на жителите на шумата, вклучително и мечката ковач тие му одржале лекција на злобниот волк.

ДВД изданија
------------

Во 2008 година, овој цртан филм бил објавен на ДВД од Крупен План. За време на снимањето, се користело дигитална реставрација на сликата и звукот.

Поврзано
--------

* „Волкот и седумте јариња на нов начин" (1975) - цртан филм на Леонид Аристов

Наводи
------

1. ↑  Волк и семеро козлят

Надворешни врски
----------------

* Цртан филм на страницата Animator.ru ;
Буриња (најчесто 9-галон буриња наречени фиркинс) надвор од Замокот Рок во Нотингем, Англија
**Домашно** или **занаетчиско пиво** (на англиски: *craft beer*) — пиво кое се произведува во мали количини (или понекогаш произведно од коренот на дрвото), обично се многу помали отколку големи корпоративни пиварите, и се во независна сопственост. Како пивари кои произведуваат такво пиво, тие генерално се одликуваат со својот акцент на квалитет, вкус и техника на производство.

Историјат
---------

Крафтинг движењето, или производството на домашни пива започнало во Велика Британија во 1970 година, иако традиционалните рачно изработени пива, постоеле во Европа со векови и потоа се прошириле на другите земји. Како движењето растело, така  и некои пивари го прошириле своето производство и дистрибуција, и се појавиле повеќе концепти за производство на крафт пивото.Ваквите пива најмногу се продаваат во домашни пивници или пабови. Овие пива не можат да се најдат во продажба зашто се во мали количества, и некои претставуваат ексклузивна можност да се пробаат овие дела на големите мајстори на одредени настани или фестивали.

Домашни пива во Македонија
--------------------------

Производството на домашно пиво во Македонија, зема сè поголем замав во втората деценија на XXI век започнувајќи со производството на домашно пиво на пивница „Темов", како и на поголем број на приватни лица кои со знаења и искуство од странство и интернет и обезбедување на состојки од домашно потекло успешно во домашни услови произведуваат различни видови на пиво. Прв салон на занаетчиските (домашни) пива во Македонија се одржал на 3 март 2018 година, каде 12 производители на пиво во домашни услови (кујна, гаража) од Скопје, Битола, Велес, Куманово и Грција ги претставиле своите пива пред стотици присутни.

Галерија
--------

* Домашни пива од МакедонијаДомашни пива од Македонија
* Домашни пива од МакедонијаДомашни пива од Македонија
* Домашни пива од МакедонијаДомашни пива од Македонија
* Домашни пива од МакедонијаДомашни пива од Македонија
* Домашни пива од МакедонијаДомашни пива од Македонија
* Домашни пива од МакедонијаДомашни пива од Македонија
* Домашни пива од МакедонијаДомашни пива од Македонија
* Домашни пива од МакедонијаДомашни пива од Македонија

Поврзано
--------

* Пиво
* Точено пиво

Наводи
------

1. ↑  Alison Boteler (2009). *The Gourmet's Guide to Cooking with Beer*. Quarry Books. стр. 15. ISBN 978-1-59253-486-9. Архивирано од изворникот на 11 October 2013. Посетено на 21 July 2011.
2. ↑  Oliver, Garrett (2011). „Craft brewing". Во Oliver, Garrett (уред.). *The Oxford Companion to Beer*. Oxford University Press. стр. 270–271, 585. ISBN 0195367138. Укажано повеќе од еден `|ISBN=` и `|isbn=` (help)
3. ↑  Oliver, Garrett (2011). „Craft brewing". Во Oliver, Garrett (уред.). *The Oxford Companion to Beer*. Oxford University Press. стр. 270–271. ISBN 0195367138. Укажано повеќе од еден `|ISBN=` и `|isbn=` (help)
4. ↑  „Полека создаваме домашна пивска сцена".. Посетено на 2018-03-05. Надворешна врска во `|work=` (help)[*мртва врска*]
5. ↑  „Полека создаваме домашна пивска сцена". *Нова Македонија*. 28 февруари 2018. Посетено на 5 март 2018.[*мртва врска*]
**Вуксан Ивановиќ** ( 1920
 во Црна Гора —  1941

 во Водно, Скопје) — македонски партизан, учесник во НОВ од црногорско потекло.

Животопис
---------

Основно образование завршил во родното место, а 1934 година се доселил во Скопје, каде завршил гимназија и студирал на Филозофскиот факултет. Уште како ученик во гимназијата бил вклучен во прогресивното младинско движење. Својата активност ја продолжил и во редовите на студентската младина, каде бил учесник во сите акции против ненародните режими. При окупирањето на Македонија, храбро загинал во еден вооружен судир против Германците во април 1941 година, на падините на Водно.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 65. На `|first=` му недостасува `|last=` (help)
**Валбона Атанасковска - Бона** (родена на 15 ноември 1973

 во Тирана, Албанија) — македонска и германска сликарка.

Животопис
---------

Атанасковска е родена во Тирана, Албанија на 15 ноември 1973 година во семејство на Македонци, каде завршила средно уметничко училиште, а потоа Факултет за ликовна уметност во Скопје каде дипломирала во 1997 година. Изложувала двапати во Прилеп, а и во повеќе градови во Македонија, во Албанија, Германија. Живее и твори во Берлин, Гарманија каде и членува во Берлинското здружение на ликовни уметници.

Наводи
------

1. ↑  „*ИНТЕРВЈУ ВАЛБОНА АТАНАСКОВСКА - ВО СКОПЈЕ ТРЕБА ДА СЕ ИНВЕСТИРА ПОВЕЌЕ ВО ИДНИНАТА*". Архивирано од изворникот на 2014-09-05. Посетено на 2017-06-08.
2. ↑  *ART-BOX-BONA*

Надворешни врски
----------------

* Официјално мрежно место

|  |  |
| --- | --- |
| Ризница | „Валбона Атанасковска" на Ризницата ? |
**Герге Олах** (роден на 24 ноември 1988 година) е унгарски пејач најзначаен по освојувањето на третата сезона на *X-Фактор*. Тој е роднина на Џиџи Радикс. 

Герге Олах, учесник на Дал 2019

Кариера за личен живот и музика
-------------------------------

Пред да учествува во Х-Фактор, работел во јавниот сектор. Првпат дошол во третата сезона. 

### Дал

На крајот на 2014 година, Олах бол избрана да учествува на "Дал 2015" , национална селекција на Унгарија за песна на Евровизија 2015.  Песната стигнала до полуфиналето пред да биде отстранета. 

Во декември 2015 година, тој бил најавен како еден од учесниците на „Дал 2016". Тој повторно се обидел да ја претставува Унгарија на натпреварот за песна на Евровизија.  Тој стигнал до финалето, а потоа и на суперфиналето, но не бил избран; таа чест ќе оди кај Фреди. 

Олах, исто така, се натпреварувал во Дал 2017 како дел од групата *Рома Соул*. Тие биле елиминирани во полуфиналето. 

Олах во моментов се натпреварува во Дал 2019 .

Дискографија
------------

| Година | Песна | Највисок ранг | Албум |
| --- | --- | --- | --- |
| VIVA табела  | Класа 40 | Избор на уредници на МАХАЗ | MAHASZ Rádiós Top 40 | MAHASZ Dance Top 40 | MAHASZ Единствен (песна) Топ 10 | 200 евра
Албум  |
| 2013 | **Törj Ki a csendből, Érted élek** |  |  |  |  |  |  |  | Érted élek |
| 2014 | **Лешек на Дал (со Тибор Кочиш , Дора Даникис и Чаба Вастаг ), А тикер** |  |  |  |  |  |  |  |  |
|  |  | Вкупно |  |
|
| 1. Ранг броеви |  |  |  |  |  |  |  |  |
| Топ 10 вклучени |  |  |  |  |  |  |  |  |
| Топ 40 вклучени |  |  |  |  |  |  |  |  |
|

Наводи
------

1. ↑  „Hungary: MTVA presented the last 10 acts for A Dal 2015". 12 December 2014.
2. ↑  „Hungary: Participants of A Dal 2016 announced - Eurovision Song Contest Lisbon 2018". *www.eurovision.tv*.
3. ↑  „Radics Gigi nyerte A Dal utolsó válogatóját". hirado.hu. 2017-02-04. Посетено на 2016-02-07.
4. ↑  „Hungary presents their top 30 for 'A Dal' 2019". eurovision.tv. 2018-12-03. Посетено на 2019-01-19.
5. ↑  „Főoldal".
**Вук Бранковиќ** (српски: *Вук Бранковић*, 1345 – 6 октомври 1397) бил средновековен благородник.

Областа со која управувал Вук Бранковиќ во 14 век
Бил потиснат од Волкашина, се повлекол од Охрид на татковите поседи во Косово (по 1365). Помаган од тестот, кнезот Лазар ги освоил Скопје и северниот дел на областа (најдоцна во 1376/1377) и ги владеел до османлиското освојување (1391/1392). Учествувал во Битката на Косово во 1389. Во народното творештво е претставен како предавник што е историски неточно. По битката станал османски вазал, но поради соработката со Унгарците бил протеран (по 1396 г).
**Герундо** било езеро помеѓу провинцијата Бергамо, провинцијата Милано, провинцијата Лоди и провинцијата Кремона, во Ломбардија, Италија. Римјаните првично изградиле дренажни канали низ него за земјоделски цели. До 13 век, ништо не останало од езерото освен само големи плодни рамнини. Имало големина приближно 50 на 25 километри и сега е целосно исушено.

Легенда
-------

 Тарантасио
Се шпекулирало дека Герундо е дом и на Тарантасио, голем змеј кој владеел и со езерото.

Наводи
------

1. ↑  Riley, Gillian (2007). *The Oxford companion to Italian food*. Oxford: Oxford University Press. стр. 236. ISBN 9780191567001.

|  |  |
| --- | --- |
| Stub icon | *Оваа статија поврзана со Италија е никулец. Можете да помогнете со тоа што ќе ја проширите.** п
* р
* у
 |
Хадад Адел
**Голјам-Али Хадад Адел** (персиски: **ﻏﻼﻣﻌﻠﯽ ﺣﺪﺍﺩ ﻋﺎﺩﻝ**) е роден во 1945 во Техеран. Тој е ирански државник и претседател на Меџлисот од 2004. Тој е прв претседател на собрание во историјата на Иран кој не исламист. Член е на **Персиската Академија на јазикот и културата**, **советник за културна револуција** и член е на Советот на експерти.

Поврзано
--------

* Меџлис

Надворечни врски
----------------

* Профил на BBC

|
|  |
| Претходник**Мехди Каруби** | **Претседател на Меџлисот**2004 — | Наследник' |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 60288741
* LCCN: n86872822
* ISNI: 0000 0000 1963 5461
* GND: 134070976
* SUDOC: 122789121
* BNF: cb169989077 (податоци)

 |

 |
|  |  |
| --- | --- |
|  |  На оваа појаснителна страница се наведени статии — примероци на кои се однесуваат на насловот **Валандовско**.  Доколку овде ве доведе внатрешна врска, предлагаме да ја смените, за да води право на саканата статија. |

Поимот *Валандовско* се употребува за приближно означување на местото на некој настан и значи дека се случило во околината на градот Валандово, т.е. место кое географски тежнее кон градот. Во зависност од административната поделба дефинирана со соодветна законска регулатива понекогаш се мисли на сите населени места кои потпаѓаат под управување на локалните власти во Општина Валандово, според оваа дефиниција во одредени периоди некои места потпаѓаат под Валандовско, но некогаш и не.

Поврзано
--------

* Валандовски села, според актуелната територијална поделба на Македонија.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**„Десетте заповеди"** (англиски: *The Ten Commandments*) — американски филм од 1923 година, во режија на Сесил Б. Демил (Cecil B. DeMille) по сценариото на Џини Мекферсон (Jeanie MacPherson). Главните улоги ги толкуваат: Теодор Робертс (Theodore Roberts), Чарлс де Роше (Charles de Roche), Естел Тејлор (Estelle Taylor), Едит Чепмен, Род Ла Рок, Летрис Џој и Нита Налди. Ова е првиот дел од библиската трилогија на Сесил Б. Демил, кој подоцна ги снимил и филмовите „Кралот на кралевите" (1927) и „Знакот на крстот" (1932).

'„Десетте заповеди"

Синопсис
--------

Филмот е поделен на два дела. Во првиот дел се прикажува тешкиот живот на Евреите во Египет и нивното заминување во Ветената земја, предводени од Мојсеј (го игра Робертс). Тој ги добива од бога десетте заповеди кои ги запишува на камена плоча, но неговите сонародници ја губат верата и го обожаваат златното теле. Дејствието во вториот дел од филмот се одвива во современото општество и ја прикажува приказната за едно семејство од Сан Франциско. Браќата Џон (го игра Дикс) и Ден (го игра Ла Рок) Мектавиш живеат со мајка им Марта (ја игра Чепмен), која е голем верник. Џон е дрводелец и води скромен живот, почитувајќи ги десетте божји заповеди, додека Ден е атеист подготовен да ги прекрши заповедите само за да стигне на врвот од оптшеството. Марта го брка Ден од дома и тој и Џон влегуваат во една гостилница. Таму, сиромашната девојка Мери (ја игра Џој) краде дел од сендвичот на Ден, а потоа се крие во работилницата на Џон. Тој ја носи Мери дома, а Ден веднаш ја освојува. Поради непочитување на строгите верски обичаи, Марта ги брка Ден и Мери од куќата. Три години подоцна, Ден е богат градежник, кој ја гради катедралата, но прави малверзации со цел да заработи пари. Истовремено, иако е оженет со Мери, тој ја изневерува со ориенталната девојка Сали (ја игра Налди). Еден ден, Марта го посетува градилиштето и тогаш паѓа еден ѕид кој ѝ нанесува смртоносни повреди и таа умира. Еден таблоид ги открива малверзациите на Ден и го уценува, но Ден нема пари за да го подмити списанието. Затоа, тој оди кај Сали за да си го земе скапиот накит кој ѝ го поклонил, но таа го одбива. Освен тоа, таа му соопштува дека е заразена од лепра, па најверојатно го заразила и него. Во налет на бес, Ден ја убива Сали и се обидува да побегне во Мексико со моторен чамец, но поради силното невреме, чамецот удира во карпа и така умира Ден. Мери, која е исплашена дека и таа е зарзена од лепра, оди да се збогува со Џон, но тој ѝ чита делови од Новиот завет, нејзините лузни на рацете исчезнуваат.

Наводи
------

1. ↑  HRT, Deset zapovijedi, američki film (1923.) (пристапено на 3.1.2021)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
Збирка на различни видови воздушни пушки со пружински клип
**Воздушен пиштол** — пиштол којшто пневматски испукува проектили со притиснат воздух или други гасови коишто се *механички* притиснати без вклучување на хемиски реакции. Ова е во спротивност со огненото оружје кај коешто гасовите се *хемиски* притиснати преку егзотермична оксидација (дефлаграција) на запалливи горива, што создава погонска енергија со кршење на молекуларни врски.

Првите воздушни пиштоли биле изработени уште во 1500-тите години. Тие биле користени за лов, спорт и војување. Современите воздушни пиштоли користат еден од трите вида извори на енергија во зависност од дизајнот: пружински клип, пневматски и притиснат гас во шише (најчесто јаглерод диоксид).

Надворешни врски
----------------

|  |  |
| --- | --- |
| Ризница | „Воздушен пиштол" на Ризницата ? |

* Историја на воздушните пиштоли од Том Гејлорд (англиски)
**Валандовски земјотрес од 1931 година** — природна катастрофа која го погодила градот Валандово околу полноќ помеѓу 7 март и 8 март 1931 година. Од низата земјотреси најразорниот од нив се случил во 01:50 часот.

Сеизмичност на областа
----------------------

Валандовското епицентрално подрачје има голема сеизмичност, што може да се забележи од големиот број на случени земјотреси во периодот 1900-2016 година. На ова подрачје често се случуваат слаби земјотреси со магнитуда ML <3 и ретка појава на умерени до силни, како што бил случајот во 1931 година. На 7 и 8 март 1931 година се случиле девет земјотреси со магнитуда од 4,0 до 6,7, од кои двата поголеми од 6,0. Едниот од нив, воедно е и најсилниот досега познат земјотрес во ова подрачје, со магнитуда од 6,7 степени и длабочина на хипоцентарот од околу 16 километри. Силината на овој земјотрес имала разурнувачка моќ на релативно голема површина. Интензитет од VIII степени бил почувствуван дури на 50 километри од епицентарот, а во потесното епицентрално подрачје земјотресот бил почувствуван со интензитет од IX и X степени според Европската макросеизмичка скала.

Карактеристично за ова подрачје е појавата на афтершокови во релативно долг период по секој силен земјотрес. Така, по земјотресите во 1931 година, неколку години имало голем број на слаби и умерени земјотреси.

Последици
---------

Катастрофата предизвикала релативно малку човечки жртви, или 31 загинати и 82 ранети. Најмногу луѓе настрадале во селото Пирава каде жителите непосредно пред земјотресот се скриле во куќите затоа што врнело дожд.

Земјотресите оштетиле околу 45 населени места, од кои 29 во најтесното епицентрално подрачје, околу градот Валандово, и 16 во неговата непосредна околина, главно областа околу Струмица.

Во самото епицентрално подрачје скоро целосно биле уништени околу 90% од севкупните градби, додека во непосредната околина на Валандово се уништени околу 40% од градбите.

Исто така, голем број села од тогашните срезови: Неготински, Дојрански, Струмички и Гевгелиски биле тешко оштетени.

Материјалната штета, иако се протегала на поголемо подрачје, не била финансиски голема затоа што се уништиле релативно мали и сиромашни населби.

Настрадани населени места
-------------------------

| Срамнети со земја | Тешко оштетени |
| --- | --- |
| Пирава | Богородица |
| Караѓорѓево | Стојаково |
| Валандово | Богданци |
| Балинци | Негорци |
| Брајковци | Моин |
| Грнчиште | Кованци |
| Удово | Коњско |
| Градец | Терменин |
| Миронче | Хома |
| Милетково |  |
| Ѓавато |  |
| Демир Капија |  |
| Давидово |  |
| Благуш |  |
| Смоквица |  |

Наводи
------

1. 1 2 3 4 5 6  Порта3 (2017-12-21). „Разурнувачкиот земјотрес во Валандово од 1931 година". *Порта3 - градежништво, архитектура и екологија*. Посетено на 2021-10-08.
2. 1 2  „Скопје, Катастрофа што го возбуди целиот свет", Јован Пешиќ, Народна задруга (Панде Ташковски), 1963 г. Скопје

Поврзано
--------

* Валандово
Панорамата на Данди
МекМанусова галерија
Сент Мари, црква во Данди

**Данди** е град во Шкотска. Со 143 090 жители Данди е четврти град по големина во Шкотска.
Се наоѓа на северниот брег на естуарот на реката Теј, близу источниот брег на Северно Море.

Историја
--------

Данди првин било мало населено место каде први се населиле Пикти пред 3 500 години. Тој регион бил познат под името Алектум. Името Данди потекнува од Dùn Dèagh, што значи „тврдина на Теј". Градот Данди во 1191 година добил статус на кралски град. Подоцна Едвард I го поништил тој статус, па затоа Роберт Брус ја заменил со нова во 1327 година. Данди во 1545 година станал град со ѕидини поради периодот на непријателствата. Поголемиот дел од градот бил разоран во 1574 година со англиските поморски бомбардирања. За време на Шкотската граѓанска војна во 1645 година, градот бил под опсада. Во 1651 година генералот Монк за време на третата англиска граѓанска војна извршил инвазија. Поголем дел тогаш бил унитен, а многу луѓе настрадале.

Данди многу се развил во периодот на индустриска револуција, најмногу поради индустријата на југа. До крајот на 19 век поголемиот број од градските работници работела на многу фабрики на јута и повржаните индустрии. Положбата на Данди на естуарот овозможувал лесен транспорт на јута од Индија. Исто така лесно било одстапно маслото од кито, кое било потребно во процесот на производство на јута.

Стопанство
----------

Околу 13,5% од работно способното население сѐ уште работи во класичниот индустриски сектор. Биомедицинската и софтверската индустрија имаа силен пораст од 1950-ите години и Данди денес остварува 10% од британската дигитална забавна ундустрија.

Култура
-------

ВО градот е седиштето на Шкотскиот играчки театар, а многу често гостува и кралскиот шкотски народен орекстар. 
Макманусовата галерија е градена во готскис тил, која претставува музеј и уметничка галерија.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 143065420
* LCCN: n80079663
* GND: 4207272-4
* NKC: ge534174

 |

 |
Деспотова кула
**Деспотовата кула** или **Диздаровата кула** е зграда во Белград, Србија, изградена околу 1405 година, кратко откако градот станал главен град на српскиот деспотат под деспотство на Стефан Лазаревиќ.

Денес, кулата е седиште на Астрономското друштво Руѓер Бошковиќ и неговата Национална опсерваторија. Опсерваторијата има два инструмента: рефрактор Zeiss (110 / 2200 мм) и рефлектор Tal 200 K (200 / 2200 мм), и двата се користат главно за ноќни набљудувања. Кулата има и четири панорамски телескопи, кои можат да се користат за набљудување на белградската панорама.

Поврзано
--------

* Калемегдан
* Портата на деспотот

Наводи
------



1. ↑  „Народна опсерваторија". *adrb.org*. Астрономско друштво Руђер Бошковић. Архивирано од изворникот на 18. 01. 2015. Посетено на 18. 1. 2015.. Проверете ги датумските вредности во: `|accessdate=, |archive-date=` (help)
ХМС Виктори, најстариот воен брод и понатаму во употреба
**Воена морнарица** е име за вид на вооружени сили кои се наменети за воени дејства на море и во внатрешните води или со помош на бродови или на други пловни објекти.
Се састои од бродови и пловни објекти, односно нивните екипажи, низа на инсталации кои му припаѓаат и институции на копно. Понекогаш може да содржи и единици на копнена артилерија, па и сопствена морнарска авијација и морнарска пешадија.

Како институција првпат се јавува во Медитеранот каде долго време ќе биде најразвиена. Подоцна на многу држави од западна Европа токму постоење на силни воени морнарици ќе им овозможи стекнување на доминација над остатокот од светот.

Чинови ратне морнарице
----------------------

### Офицерски чинови

* *потпоручник*
* *поручник на корвета*
* *поручник на фрегата*
* *поручник на бојниот брод*
* *капетан на корвета*
* *капетан на фрегата*
* *капетан на воен брод*
* *контраадмирал*
* *вице адмирал*
* *адмирал*

Наводи
------

1. ↑  Униформе, чинови и ознаке у Краљевској ратној морнарици
2. ↑  Чинови, ратна морнарица Архивирано на 23 февруари 2014 г. Посетено на 6. 2. 2014.

Надворешни врски
----------------

* Ратна морнарица и море Дневне вести о ратној морнарици и мору
Радарски инструмент со шема за следење на авионските летово на небото
 **Воздушен коридор**  — лента во  воздушен простор, ограничена во ширина (понекогаш во висина); наменети за лет на кој било авион.

Опис
----

Коридорите се инсталираат во области каде што е воведен посебен режим на летање, на пример, со цел да се премине  граница, за да се осигури безбедноста на летовите во областите со аеродроми,  воздушни центри кои имаат висок интензитет на летови и така натаму. Исто така, воздушните коридори можат да бидат еднонасочни или двонасочни; има коридори за влез, излез и бајпас. Коридорите се опремени и со радио опрема и сите видови други средства за навигација, контрола и управување со летање. Ширината на коридорите зависи од условите на одреден терен, висината на летот и видот на  авион; коридорите се вообичаени со ширина од 5 до 20 км од двете страни на оската на коридорот..

Наводи
------

1. ↑  воздушный коридор
2. ↑  Транссибирский воздушный коридор
**Гамелан** е музички ансамбл од Индонезија, типичен за островите Бали и Јава којшто содржи инструменти како металофон, ксилофон, тапани, гонг, бамбусова флејта, гудачки инструменти и жичени инструменти, а понекогаш може да содржи и вокали. 

Терминот се однесува повеќе на типот на ансамбл, отколку на самите изведувачи. Зборот доаѓа од "гамелс" на јазикот од Јава, што значи "удар", додека "ан" претставува придавка за множина.

|  |  |
| --- | --- |
| Stub icon | *Оваа статија за музика е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4155917-4
* NDL: 00562219
* NKC: ph841964

 |

 |
**Данаил Несторов Фрчкоски** (1870-1950) — македонски зограф.

*Томино неверство*, 1927
Бил роден во Галичник во 1870 година, син на зографот Нестор. Во 1886 заедно со својот татко и со Овентиј Исаиев Фрчкоски заминале во Влашко на покана на зографот Јосиф М. Ѓурчинов, кој ги повикал за да работат заедно. Во Влашко остануваат сѐ до 1894 година.

Работел икони и живопис за повеќе цркви и манастири во Бугарија и Македонија. Насликал околу 36 цркви во Тетовско и Гостиварско a негово најпознато дело е иконостасот за црквата „Св. Кирил и Методиј" во Тетово.

Наводи
------

1. ↑  Алексоска 2013. sfn error: no target: CITEREFАлексоска2013 (help)

### Библиографија

* Алексоска, Славица (2013). „За македонското профано сликарство". *Македонско профано сликарство (XIX - почеток на XX век)*. Скопје: НУ Национална галерија на Македонија. ISBN 978-608-4693-30-7.
**Десеток во НОВ**  (*спахилак*; *спаилак*) – давачка позната од времето на Османлиската Империја (до 1912 година), повторно воведена во 1942 година, на територијата на Западна Македонија, окупирана од италијанската војска. Десетокот изнесувал 10% од вкупните земјоделски производи.

Овој данок бил воведен на територијата на западна Македонија окупиран од Италија, врз основ на декретот донесен од кралскиот намесник на Албанија од 15 мај, 1942 година. Преку десетокот полесно се наплатувале даноците од страна на власта и се обезбедувало непречено снабдување со земјоделски производи на италијанската војска. Се собирал во натура и се продавал на лицитација. Административно-финансиските власти извршиле групирање на селата со претежно земјоделски карактер во посебни зони кои претставувале место за продавање, односно за лицитирање на давачката. Закупците придружени со лична вооружена придружба, вршеле најразлични злоупотреби при прибирањето на спаилакот. Закупците главно биле албански кулаци и блиски соработници на окупаторот. Бидејќи селаните давале тежок отпор при собирањето на овој данок, кој имал пљачкашки карактер, собирачите (спахиите), најчесто оделе со вооружена придружба и во најголем број случаи тоа било проследено со терор. Поради пројавениот отпор од страна на македонските земјоделци, веќе во 1944 година, престанал да се собира.

Наводи
------

1. 1 2 3  Ристовски, Блаже (2009). *Македонска енциклопедија*. Скопје: МАНУ. стр. 456–457. ISBN 978-608-203-023-4. OCLC 499142958.CS1-одржување: датум и година (link)
2. 1 2 3  д-р Стојан Киселиновски и др. (2000). *Македонски историски речник*. Скопје: ИНИ. стр. 436. ISBN 9989-624-46-1. Недостасува `|author1=` (help)
3. 1 2  д-р Стојан Киселиновски и др. (2000). *Македонски историски речник*. Скопје: ИНИ. стр. 154. ISBN 9989-624-46-1. Недостасува `|author1=` (help)
Кај животните, **гаметогенеза** е процес на создавање и созревање на специјализирани хаплоидни клетки, наречени гамети (односно полови клетки). Притоа, се разликува создавање и созревање на женските гамети - јајце-клетки (гаметогенеза позната како оогенеза) и создавање и созревање на машките гамети - сперматозоиди (гаметогенеза позната како сперматогенеза). Гаметогенезата се одвива во репродуктивниот систем на единките и започнува кога од герминативниот епител на семените каналчиња од тестисите кај мажите, односно јајчниците кај жените се создаваат првобитните сперматогонии или оогонии, кои се диплоидни.

Оогенеза
--------

*Главна статија: Оогенеза*
Уште пред раѓањето, во ембриогенезата, кај жената се создаваат околу 2 милиони првобитни незрели јајце-клетки од герминативниот епител, настанати по пат на митоза, а познати под името оогонии. Тие се сместени во примордијални фоликули (јајнички меурчиња). Со нивно растење се добиваат т.н. примарни ооцити. По пат на прва мејотичка делба се создаваат секундарни јајце-клетки и една нефункционална хаплоидна клетка - прв полоцит. Јајце-клетките во ваков вид остануваат во мирување сѐ до пубертетот. Во овој период од развитокот кај жената се создава првата зрела јајце-клетка и има можности за оплодување. Во меѓувреме, бројот на незрелите јајце-клетки се намалува на 300 - 400.000. Од нив, во периодот на половата зрелост остануваат околу 400, од кои по правило на секои 28 денови созрева по една јајце-клетка, процес попознат како оваријален циклус. Во понатамошните фази од оогенезата, секундарниот ооцит (јајце-клетката) со втора мејотичка делба се поделува на јајце-клетка и втор полоцит. Првиот полоцит може, а и не мора да помине низ втората мејоза. Доколку се подели и тој, се добиваат и три полоцити (еден од делбата на секундарниот ооцит и две од првиот полоцит). Доколку во претходната фаза настане оплодување, следува фаза во која јајце-клетката преминува во зигот. Трите полоцити дегенерираат.

Сперматогенеза
--------------

*Главна статија: Сперматогенеза*
Создадените сперматогонии од герминативниот епител се делат по пат на митоза во тестисите и се добиваат два примарни сперматоцити, кои, како и сперматогониите се диплоидни. Со прва мејоза, сперматоцитите се делат на два секундарни сперматоцити, кои се хаплоидни. Со втора мејоза на секундарните сперматоцити се создаваат четири незрели хаплоидни сперматиди, од кои со спермиогенеза се диференцираат четири зрели сперматозоиди.
**Ватерполото на Летните олимписки игри 1908** — третиот официјален ватерполски турнир на Олимписките игри. Турнирот се одржал во Лондон, Обединето Кралство. На турнирот учествувале вкупно 6 репрезентации, од кои две (Австрија и Унгарија) се откажале уште на почетокот од натпреварувањата.

Првото место го освоил Обединетото Кралство, второто Белгија и третото Шведска.

Резултати
---------

### Први круг

|  |  |  |  |  |  |
| --- | --- | --- | --- | --- | --- |
| 15 јули 1908 |  **Белгија** | - |  Холандија |  | 8:1 (3:1) |
|  |  **Шведска** | - |  Унгарија |  | натпреварот не е одигран |
|  |  **Велика Британија** | - |  Австрија |  | натпреварот не е одигран |

### Полуфинале

|  |  |  |  |  |  |
| --- | --- | --- | --- | --- | --- |
| 20 јули 1908 |  **Белгија** | - |  Шведска |  | 8:4 (4:2) |

### Финале

|  |  |  |  |  |  |
| --- | --- | --- | --- | --- | --- |
| 22 јули 1908 |  **Велика Британија** | - |  Белгија |  | 9:2 (5:2) |
маламала
**Воена коса** (полски јазик |kosa bojowa) е вид на оружје на стап слична на глејв. Во многу случаи оваа оружје се правело на тој начин што би се преправила коса. Воглавно ја користеле селаните, на пример во XVIII и XIX век воената коса била широко распространета помеѓу полските работници и селани, но се користела и надвор од Полска во Европа и во древните времиња. Коса како алатка за косење во 19-иот век била многу популарна помеѓу селаните, затоа што многу лесно можела да се претвори во смртоносно оружје.

Како оружје на стап воената коса ја карактеризираат *голем домет* (во блиска борба ), и голема сила на пробив со помош на силата на лостот. Има забележени податоци дека косата пробивала метални шлемови. Косите можеле да се користат во зависност од тактиката за сечење или за прободување, а со својот изглед имале психолошко влијание на непријателот.

Поврзано
--------

* Список на оружја во средниот век

Наводи
------
**Геровит**, **Руѓевит** во митологија на Старите Словени е бог на пролетта, растителноста и плодноста, но неговата улога се спомнува и во врска со војните т.е. заштита на Словените. Бил претставен како убав млад коњаник на бел коњ, облечен во бело, закитен со цвеќе и со класје во раката.Според многуте извори Геровит е всушност друго име за богот Јарило, Јаровид или Руѓевит како го нарекувале на островот Руен.

Извори
------

Геровит се спомнува единствено во списот на Ото од Бамберг, германскиот бискуп, кој при покрстувањето на паганските племиња Лужички Срби и Полапски Словени, забележал паганска прослава во чест на богот на војната *Геровит* во градовите Волгаст и Хафелберг. Се претпоставува дека Геровит е германски израз за име на словенскиот бог *Јаровид*.
Извори за неговата митолошка присутност се среќаваат во Русија, Белорусија Хрватска, Словенија и Србија каде што до 19 век се одржувало народно празнување на *Јурјево*, *Зелени Јурај*, *Зелени Јуриј* или *Јарило* на почеток на летото. Според содржина на обредните елементи овие свечености имале пагански карактер и голем дел од нив е трансформиран според христијанските канони во празнувањата во чест свети Ѓорѓе, Ѓурѓовден. Токму овие митолошки елементи упатуваат на можноста дека Геровит е друго име за Јарило. Сите овие свеченсти се одликуваат со поворка која ја предведува кукла од слама или девојка облечена во бело која јава на коњ. Во некои краишта куклата од слама била жртвувана со фрлање во вода. Песните кои се пееле алудираат на враќањето на богот од некоја далечна земја зад морето, на враќањето на пролетта, плодноста и исчекување на богата жетва. Во негова чест се плетеле венци од пролетно билје и цвеќе, се фрлало во реките, а со венците се кителе и куќите, торовите и дворовите како апотропеен елемент наменет за семејството и имтот.

Особености
----------

Геровит може да се толкува на два начини: како бог на војната и како божество на плодноста. Толкувањата на неговата воена природа потекнуваат од изворите поврзани за статуата на островот Руен, каде во храмот најважното место му припаѓало на кипот Геровит кој бил со седум глави и осум мечеви. Седумте глави што ги содржала статута според едно толкување се глави на седумте божества на киевскиот пантеон, но според другите претставуваат седумте летни (топли) месеци со кои владеел тој, со останатите пет владее неговиот брат Перовит. Седумте меча подлегнуваат на истото толкување, додека осмиот се смета за неговото оружје со кое го брани народот. За него се врзува и златниот штит кој бил носен меѓу луѓето.

Позиција во Старословенскиот пантеон
------------------------------------

Геровит не припаѓал на првиот круг во пантеонот на словенските божества. Се доведува во врска со божицата Лада, но не постојат прецизни извори за нивната поврзаност.
| ВојнаАлександар III МакедонскиАлександар СуворовТенк Т-34 Воена историја по доба |
| --- |
| 
Епохи

|  |  |
| --- | --- |
|  | Праисториско  Античко  Средновековно  Барут  Индустријално  Современо |


Борилишта

|  |
| --- |
| Воздухопловно  Информационо  Копнено  Поморско  Вселенско |


Оружје

|  |
| --- |
| Оклопно  Артилерија  Биолошко  Коњица  Хемиско  Електронско  Пешадија  Јадрено  Психолошко  |


Тактика

|  |
| --- |
| Истоштување  Герилско  Маневарско  Опсада  Тотална војна  Рововско |


Стратегија

|  |
| --- |
| Економско  Велестратегија  Оперативно |


Организација

|  |
| --- |
| Структура  Чинови  Единици |


Логистика

|  |
| --- |
| Опрема  Ланец на набавка |


Листи

|  |
| --- |
| Битки  Војсководци  Операции  Опсади  Теоретичари  Војни  Воени злосторства  Оружје  Писатели |

**Портал „Војна"**  * п
* р
* у
 |

**Воена тактика** е заедничко име за методите на пресретнување и победување на непријателот во битка. Промените во филозофијата и технологијата през времето се отсликале цо промените на тактиките.

Сè до XIX век, многу тактики се сведувале на бојното поле, како да речеме како најдобро да се маневрират единици на отворен простор. Во денешната воена мисла, тактиката е дел од операционата употреба на едииници во дадена бојна ситуација. За разлика од тактиката, воената стратегија се занимава со општиот начин, средства и планирање за долгорочни резултати.

За многу ситуации постојат специјализирани тактики, од обезбедување на соба или поединечна зграда, до операции на големо како воздушна надмоќност над еден регион. Денес, воените тактики се користат во секое ниво на команда, од поединци и групи, па сè до војската како целина. Така, воените единици отсекогаш ја рефлектирале тактиката во тоа време, и нивната големина и состав се разликувала според тоа.

Чести воени тактики се фронтален напад, обиди за закрила на непријателот, чување на резервни војници и употребата на заседа. Тука може да се спомене и употребата на измами како камуфлажа, мамци и слично.

Библиографија
-------------

* Gerhard Muhm : German Tactics in the Italian Campaign Архивирано на 27 септември 2007 г.
* Gerhard Muhm : LA TATTICA TEDESCA NELLA CAMPAGNA D'ITALIA, in LINEA GOTICA AVAMPOSTO DEI BALCANI, (Hrsg.) Amedeo Montemaggi - Edizioni Civitas, Roma 1993

Поврзано
--------

* список на воени тактики
* воена доктрина
* воена историја
* современа поморска тактика
* операционо војување
* војување

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4058940-7
* BNF: cb11933635h (податоци)
* NKC: ph162447

 |

 |


  


|  |  |
| --- | --- |
| Воен никулец | *Оваа статија поврзана со војска е никулец. Можете да помогнете со тоа што ќе ја проширите.* |
**Гернроде/Харц** (германски: *Gernrode/Harz*) — поранешна општинска заедница во округот Харц, во Саксонија-Анхалт, Германија. Седиштето на општинската заедница било во Гернроде. Помеѓу 1 јануари 2011 и 19 февруари 2013 била распуштена откако нејзините членови станале дел од градот Кведлинбург. На крај била конечно распуштена на 1 јануари 2014.

Општинската заедница Гернроде/Харц се состоела од следниве општини:

1. Бад Зудероде
2. Гернроде
3. Ридер

Наводи
------

1. ↑  Gesetz über die Neugliederung der Gemeinden im Land Sachsen-Anhalt den Landkreis Harz betreffend[*мртва врска*] (GemNeuglG HZ, §3)

|  |  |
| --- | --- |
| Stub icon | *Оваа статија за место во округот Харц е никулец. Можете да помогнете со тоа што ќе ја проширите.** п
* р
* у
 |

Координати: 51°43′N 11°08′E﻿ / ﻿51.717° СГШ; 11.133° ИГД﻿ / 51.717; 11.133